Snorri goði reynist besti græðari í Eyrbyggja sögu þegar hann græðir alla Þorbrandssyni , Bersi á Laugabóli bindur sár Þormóðar í Fóstbræðra sögu „ því að hann var læknir góður " , Helga í Geirshólmi er „ góður læknir og græddi hún Geir að heilu “ í Harðar sögu og Hólmverja , í Ljósvetninga sögu situr Þorvarður læknir á Svalbarði , Þorvarður á Síreksstöðum var bestur læknir í Vopnafirði samkvæmt Vopnfirðinga sögu og Þorvaldur í Engihlíð í Langadal var læknir góður í Þórðar sögu hreðu þar sem skörungurinn Ólöf Hrolleifsdóttir er líka læknir góður . Eldur var á gólfinu og vermdi hún vatn til að fægja sárin . En er hann tók í lófana og strauk um þá nefndi hann til tólf menn , þá er honum sýndist sem mjúkhendastir mundu vera og segir að þeir skyldu binda sár manna en engi þeirra hafði fyrr sár bundið . Almennt er ekki ósennilegt að töfralækningar af ýmsu tagi hafi verið algengar og Grágás getur um blóðtökur í lækningaskyni . Þá er einnig vert að nefna nýlegt rit Charlotte Kaiser frá 1998 , Krankheit und Krankheitsbewältigung in den Isländersagas : Medizinhistorischer Aspekt und erzähltechnische Funktion .